Jalkapallon Mestaruussarjan kausi 1964

Jalkapallon Mestaruussarjan kausi 1964 oli vuonna 1930 perustetun Mestaruussarjan 33. kausi. Kaudella 1964 Mestaruussarja pelattiin 12 joukkueen kaksinkertaisena sarjana.

Mestaruussarjan ja Suomen mestaruuden voitti HJK, joka varmisti kymmenennen mestaruutensa toiseksi viimeisellä kierroksella, kun se voitti 3. lokakuuta Aulis Rytkösen, Eero Rainialan ja Raimo Pajon maaleilla Reippaan 3–0 ja KuPS jäi kierroksen ottelussaan tasapeliin. Viimeisiksi sijoittuneet HPS, MiPK ja KIF putosivat Suomensarjaan.

Mestaruussarjan maalikuninkuuden kaudella 1964 voitti KTP:n Arto Tolsa 26 maalilla. Palloliitto valitsi vuoden 1964 jalkapalloilijaksi Mestaruussarjassa pelanneen Hakan hyökkääjä Juhani Peltosen. Mestaruussarjan yleisömäärä kaudella 1964 oli yhteensä 307 225 henkeä eli keskimäärin 2 327 katsojaa ottelua kohti. Kauden suurin yleisömäärä nähtiin 31. toukokuuta Olympiastadionilla pelatussa ottelussa HJK–Haka, kun ottelua saapui seuraamaan 12 311 katsojaa. Yleisömäärä ylitti ensimmäistä kertaa 10 000 katsojan rajan Mestaruussarjassa ja se oli uusi ottelukohtainen yleisöennätys.

Reipas hävisi kaudella 1964–65 Euroopan Cupin karsintakierroksen otteluparinsa norjalaiselle Lynille yhteismaalein 2–4. Haka voitti Cup-voittajien cupin ensimmäisen kierroksen otteluparinsa norjalaista Skeidiä vastaan yhteismaalein 2–1. Toisella kierroksella Haka hävisi italialaiselle Torinolle yhteismaalein 0–6. Haka oli ensimmäinen suomalaisjoukkue, joka eteni seuraavalle kierrokselle eurocupeissa.

Joukkueet 

Mestaruussarjaan osallistui 12 joukkuetta, joista yhdeksän kaudelta 1963 ja kolme nousijaa kauden 1963 Suomensarjasta. Suomensarjan Länsilohkon voittaja I-Kissat, Itälohkon voittaja HJK ja Pohjoislohkon voittaja GBK nousivat suoraan. Nousijajoukkueet korvasivat edellisellä kaudella viimeisiksi jääneet TPS:n, TaPa:n ja VIFK:n.

Sarjataulukko 

Lähde: Jalkapallokirja 1965

(M) = Suomen mestari; (P) = Putoaja

Huomautukset:
a. HJK pääsi kauden 1965–66 Euroopan Cupiin.
b. Reipas pääsi Suomen Cupin 1964 voittajana kauden 1965–66 Cup-voittajien cupiin.

Tulokset

Tilastot

Maalintekijät 

Lähde: Jalkapallokirja 1965

Yleisömäärät 

Lähde: Helsingin Sanomat

Huom. Palloliiton vahvistama lopullinen yleisömäärä oli 307 225 katsojaa. Tilastossa seurojen ilmoittamat alustavat yleisömäärät. Luvut koottu Helsingin Sanomien otteluraporteista.

Suomen mestarit 

	

Lähteet: Jalkapallokirja 1981; Pelimiehet. Suomen jalkapallon pelaajatilastot 1930–2006; Helsingin Sanomat

Kauden aikana joukkueessa pelasivat myös #14 Leo Ristlakki (mv, 2/0), #12 Kaj Kaartinen (9/3) ja #16 Raimo Aaltonen (4/2).

Eurocupit

Euroopan Cup 

Karsintakierros

Lyn voitti yhteismaalein 4–2.

Cup-voittajien cup 

1. kierros

Haka voitti yhteismaalein 2–1.

2. kierros

Torino voitti yhteismaalein 6–0.

Katso myös 

 Suomen Cup 1964

Lähteet 

Jalkapallon Mestaruussarjan kaudet
Vuoden 1964 jalkapallo